Cerere de pronunțare a unei hotărâri preliminare introdusă de Naczelny Sąd Administracyjny (Republica Polonă) la 1 aprilie 2011 - Bawaria Motors Sp. z o.o. și Minister Finansów
(Cauza C-160/11)
Limba de procedură: polona
Instanța de trimitere
Naczelny Sąd Administracyjny
Părțile din acțiunea principală
Reclamante: Bawaria Motors Sp. z o.o. și Minister Finansów
Întrebarea preliminară
Dispoziţiile articolului 313 alineatul (1) şi ale articolului 314 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată1, coroborate cu articolele 136 şi 315 din aceeaşi directivă, trebuie interpretate în sensul că permit aplicarea regimului special al "marjei" şi în cazul livrărilor de bunuri second-hand efectuate de comercianţii persoane impozabile, în situaţia în care aceştia revând autoturismele şi autovehiculele achiziţionate în privinţa cărora s-a aplicat scutirea de taxă pe bunurile şi serviciile prevăzută de dispoziţiile naţionale poloneze de la articolul 13 alineatul (1) punctul 5 din Regulamentul ministrului de finanţe din 28 noiembrie 2008 de aplicare a prevederilor Legii privind TVA-ul (Dz. U. nr. 212, poziţia 1336 cu modificările aferente) în cazul livrării de autoturisme şi alte autovehicule efectuate de persoane impozabile, care beneficiau la momentul achiziţionării de un drept de deducere parţială a taxei conform articolului 86 alineatul (3) din Legea din 11 martie 2004 privind TVA-ul (Dz. U. nr. 54, poziţia 535 cu modificările aferente), în măsura în care aceste automobile şi autovehicule sunt bunuri second-hand în sensul articolului 43 alineatul (2) din Legea privind TVA-ul şi al articolului 311 alineatul (1) punctul 1 din Directiva 2006/112?
____________
1 - JO L 347, p. 1, Ediţie specială, 9/vol.03, p. 7